CELEX: 62020TN0744
Language: da
Date: 2020-12-21 00:00:00
Title: Sag T-744/20: Sag anlagt den 21. december 2020 — Airoldi Metalli mod Kommissionen

15.2.2021   
            
            
               DA
            
            
               Den Europæiske Unions Tidende
            
            
               C 53/53
            
         
      Sag anlagt den 21. december 2020 — Airoldi Metalli mod Kommissionen
      (Sag T-744/20)
      (2021/C 53/69)
      Processprog: engelsk
      
         Parter
      
      
         Sagsøger: Airoldi Metalli SpA (Molteno, Italien) (ved advokaterne M. Campa, D. Rovetta, G. Pandey og V. Villante)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesforordning (EU) 2020/1428 af 12. oktober 2020 om indførelse af en midlertidig antidumpingtold på importen af ekstruderet aluminium med oprindelse i Folkerepublikken Kina (1) annulleres.
               
            
                  —
               
               
                  Der foranstaltes bevisoptagelse.
               
            
                  —
               
               
                  Kommissionen tilpligtes at bære sine egne sagsomkostninger og betale sagsøgerens sagsomkostninger i nærværende sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om en tilsidesættelse af grundforordningens artikel 1, stk. 2, derved, at sagsøgte ukorrekt definerede den pågældende vare ved at støtte sig på varefremstillingsmetoderne og på en ukorrekt henvisning til tariferingskoden i EU’s kombinerede nomenklatur. Sagsøgte begik også en retlig fejl ved at fastslå, at varer »fremstillet af aluminium« automatisk kunne kvalificeres som de pågældende varer.
               
            
                  2.
               
               
                  Andet anbringende om en tilsidesættelse af grundforordningens artikel 1, stk. 2, og artikel 3, stk. 2, samt et åbenbart urigtigt skøn vedrørende varedækningen for den pågældende vare og vurderingen af importen fra det pågældende land med henblik på skadesanalysen.
               
            
                  3.
               
               
                  Tredje anbringende om en tilsidesættelse af grundforordningens artikel 2, stk. 6, litra a), derved, at Kommissionen foretog et forkert valg af det »egnede repræsentative« land.
               
            
                  4.
               
               
                  Fjerde anbringende om en tilsidesættelse af grundforordningens artikel 19, litra a), og artikel 41 i Den Europæiske Unions charter om grundlæggende rettigheder og af sagsøgerens ret til forsvar såvel som af proportionalitetsprincippet og princippet om processuel ligestilling. Sagsøgeren har anført, at selskabet ikke modtog en fyldestgørende forhåndsfremlæggelse, og at den forhåndsfremlæggelsesordning, som grundforordningen foreskriver over for importører, er ulovlig.
               
            
                  5.
               
               
                  Femte anbringende om en tilsidesættelse af grundforordningens artikel 2, stk. 6, litra a), vedrørende den retlige status af den rapport, hvormed Kommissionen fastslår, at der foreligger væsentlige markedsfordrejninger i et bestemt land eller en bestemt sektor i det pågældende land. Sagsøgeren har gjort gældende, at der er sket en tilsidesættelse af selskabets grundlæggende rettigheder, eftersom det ikke kunne modtage den ovennævnte rapport på italiensk.
               
            
         (1)  EUT 2020, L 336, s. 8.